  Григорий Фомин Анжелика Тихонова корреспондент 16-тӥ южтолэзе Ижкарын Тотальной диктантлы дасяськыны «Русский по средам» дунтэк курсъёс ужаны кутскозы. Со сярысь «ВКонтакте» мерлыко вотэсысь «Тотальный диктант в Ижевске» огинын ивортӥзы. Занятиос вить интыосын ортчозы: Николай Некрасов нимо библиотекаын (Вадим Сивков нимо ульча, 158; телефон номерзы: 78-62-17; нуисез: Елена Родыгина); йӧскалык лыдӟетъюртын (Советской ульча, 11; телефон номерзы: 65-22-71, нуисез: Марина Рябушенко); Флор Васильев нимо библиотекаын (Пионерилы 50 ар нимо ульча, 22; телефон номерзы: 73-06-21; нуисез: Виолетта Анисимова); 23 номеро лыдӟетъюртын (Вормонлы 40 ар нимо ульча, 56а: телефон номерзы: 36-34-74; нуисез Эльвира Гайфиева; кутсконэз 18 час 30 минутэ); Максим Горький нимо библиотекаын (Удмуртской ульча, 216: телефон номеръёссы: 68-32-21; 68-11-24; нуисез Светлана Миронова; кутсконэз 17 час 30 минутэ). Гожтӥськон понна вылӥ верам телефон номеръёсъя жингыртоно. Сьӧре одно ик эм маска кутоно. Пыронэз дунтэк. Курсъёс улсын мылкыд карисьёс понна ньыль занятие ортчытозы. Котькудӥз диктант гожтон бордысен кутскоз. Программа шор ёзо школаез быдтэмъёслы, ӟуч кылъя программмаез тодӥсьёслы, шуыса чакламын. Соин ик вань гожъяськон куронъёсты эскерыса уз улэ, туэ диктантын пумиськыны быгатӥсь учыръёсты гинэ. Тотальной диктант 9-тӥ оштолэзе ортчоз.  Пусъём, 2021-тӥ арын Удмуртиын Тотальной диктантэз 62 интыосын гожтӥзы.  Тодэ вайытом, «Бадӟым удмурт диктант» туэ 2-тӥ оштолэзе луоз.  Тегъёс: Удмуртия Мерлык Дышетон Йӧскалыклыдӟетъюрт Ижкар  